Up-646/20
Datum: 2020-09-07T00:00:00.000+02:00
ecli: ECLI:SI:USRS:2020:Up.646.20
vrsta: posamični akt
zadeva: ustavna pritožba
objavljeno: Neobjavljeno | 07.09.2020
dokument: USE935
akt: Ustavna pritožba zoper sklepa Okrožnega sodišča v Ljubljani št. P 1570/2018-IV z dne 26. 6. 2020 in sklep Okrožnega sodišča v Ljubljani št. P 1570/2018-IV z dne 28. 5. 2020
resitev: zavrženje
izrek: Ustavna pritožba zoper sklepa Okrožnega sodišča v Ljubljani št. P 1570/2018-IV z dne 26. 6. 2020 in sklep Okrožnega sodišča v Ljubljani št. P 1570/2018-IV z dne 28. 5. 2020 se zavrže.
odlocitev: sklep
vlagatelj: A. B., C.
datum_vloge: 2020-07-13T22:00:00.000Z
datum_odlocitve: 2020-09-06T22:00:00.000Z

# Up-646/20-9

# 7. 9. 2020

## SKLEP

Senat Ustavnega sodišča je v postopku za preizkus ustavne pritožbe, ki jo je vložila A. B, C., ki jo zastopa Odvetniška pisarna Žibret, d. o. o., Ljubljana, na seji 7. septembra 2020

### sklenil:

**Ustavna pritožba zoper sklepa Okrožnega sodišča v Ljubljani št. P 1570/2018-IV z dne 26. 6. 2020 in sklep Okrožnega sodišča v Ljubljani št. P 1570/2018-IV z dne 28. 5. 2020 se zavrže.**

---

Senat Ustavnega sodišča je ustavno pritožbo zavrgel, ker niti redna pravna sredstva zoper izpodbijane sklepe še niso izčrpana. Pred izčrpanjem rednih pravnih sredstev glede na drugi odstavek 51. člena Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12 in 23/20 – v nadaljevanju ZUstS) ustavna pritožba niti na predlog za izjemno obravnavo ni dovoljena.

Glede na navedeno se senat ni spuščal v vprašanje, ali bi bilo treba mladoletnim otrokom v tem postopku postaviti kolizijskega skrbnika (prim. peti odstavek 45. člena Zakona o nepravdnem postopku, Uradni list RS, št. 16/19 – ZNP-1).

Senat Ustavnega sodišča je sprejel ta sklep na podlagi pete alineje prvega odstavka 55.b člena ZUstS ter prve alineje drugega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: predsednik senata dr. Marijan Pavčnik ter člana dr. Dunja Jadek Pensa in dr. Rajko Knez. Sklep je sprejel soglasno.

dr. Marijan Pavčnik
Predsednik senata